Referendum Noua Zeelandă. Locuitorii au votat pentru legalizarea eutanasiei.
Noua Zeelandă legalizează eutanasierea, dar nu şi canabisul. 65,2% dintre votanţi s-au exprimat în favoarea legalizării eutanasierii. Referendumul privind legalizarea canabisului: 53,1% s-au opus legalizării, în timp ce 46,1% au votat pentru.
Locuitorii din Noua Zeelandă au decis prin referendum legalizarea eutanasiei, dar nu şi a canabisului, potrivit rezultatelor preliminare, transmite The Guardian.Rezultatele provizorii indică faptul că 65,2% dintre votanţi s-au exprimat în favoarea legalizării eutanasierii.Eutanasia s-ar aplica persoanelor aflate în stadii terminale de boală, sunt susceptibile de a muri în următoarele şase luni şi trăiesc suferinţe "insuportabile".Rezultatul referendumului privind eutanasierea este obligatoriu, iar legea ce va permite unei persoane aflate în fază terminală să solicite moartea asistată va intra în vigoare peste 12 luni.Ţările care permit anumite forme de eutanasie sunt Olanda, Luxemburg, Canada, Belgia şi Columbia.Referendumul privind legalizarea marijuanei în scop de agrement: 53,1% s-au opus legalizării, în timp ce 46,1% au votat pentru.